পুরুলিয়া জেলা
মানভূমে বাংলা ভাষা আন্দোলন ১৯১২ সালে শুরু হয়। ১৯৪৮ থেকে ১৯৫৬ সালের মধ্যে ভাষা আন্দোলন তীব্র ভাবে ছড়িয়ে পড়ে মানভূমের বাঙালিদের মধ্যে। ১৯৫৬ সালের আগে পুরুলিয়া জেলা বিহারের অন্তর্ভুক্ত ছিল। সেই সময় রাজনৈতিক ভাবে বিহারের স্কুল-কলেজ-সরকারি দপ্তরে হিন্দি চাপিয়ে দেওয়ার চেষ্টা করা হয়।[১] সেই সময় জাতীয় কংগ্রেসের মাধ্যমে বাংলাভাষী জনগন হিন্দি ভাষার বিরুদ্ধে আন্দোলন করার চেষ্টা করা হয়; কিন্তু, বাংলা ভাষার দাবি প্রতিষ্ঠিত না হওয়ায় পুরুলিয়া কোর্টের আইনজীবী রজনীকান্ত সরকার, শরৎচন্দ্র সেন এবং গুণেন্দ্রনাথ রায় জাতীয় কংগ্রেস ত্যাগ করে জাতীয়তাবাদী আঞ্চলিক দল লোকসেবক সঙ্ঘ গড়ে তোলেন।[১] বাংলা ভাষার মর্যাদা রক্ষার লড়াইয়ে তাঁদের সুদৃঢ় আন্দোলন করেন। এরপর ১৯৫৬ সালে ভারত সরকার মানভূম জেলা ভেঙ্গে পশ্চিমবঙ্গ রাজ্যে সঙ্গে একটি নতুন জেলা (বর্তমান পশ্চিমবঙ্গ রাজ্যের পুরুলিয়া জেলা) সংযুক্ত করতে বাধ্য করেন।
রহনপুর এ. বি. সরকারি উচ্চ বিদ্যালয়
দেশের ক্রান্তি লগ্নে বিভিন্ন আন্দোলন সংগ্রামে এই বিদ্যালয়ের ছাত্রদের অংশগ্রহনের দৃষ্টান্ত উজ্জল। ১৯৫২ সালের ফেব্রুয়ারীর দিনগুলোতে ঢাকার রাজপথ যখন ভাষার দাবীতে উত্তাল ঠিক তখনই রহনপুরের এ. বি. উচ্চ বিদ্যালয় এর কিছু দুরন্ত ছেলে রাষ্ট্রভাষা বাংলা চাই স্লোগানে মুখরিত করে রেখেছিলো রহনপুরের মেঠোপথ। রহনপুরের এ. বি. উচ্চ বিদ্যালয় এর ছাত্র হাফিজুর রহমান হাসনু এর নেতৃত্বে এই বিদ্যালয় এর তৎকালীন ছাত্র আফতাব উদ্দিন, মোজাহার হোসেন, আবুল কাশেম সহ আরো অনেকে রহনপুরের ভাষা আন্দোলনের গতিতে দূর্বার করেছিলেন।